Täna sai siis külastatud kohaliku turistina  käike Ingeri ja Rootsi bastionide all, kus rahvast oli hämmastavalt palju. Rahvale avatud käik pidavat olema 380 m pikk ja kulgeb Lindamäelt alla vabaka tenniseväljakute juurde. Mõnes mõttes olid käigud kerge pettumus, sest ootasin rohkem sellist vanaaegsemat hõngu, mida leidus ainult ühes kohas ning, kuhu rahvast kahjuks ei lastud. Aga käikude avamine on üldiselt hea mõte, eriti kui linn sinna mingeid näituse teemalisi asju ka organiseerida kavatseb. Pühapäeva korras annan üritusele hindeks tugev 4.